2 Mo lekgolong la bo20 la dingwaga B.C.E., Jehofa o ne a setse a itlhophetse batho ba gagwe mo lefatsheng. Aborahame, yo o bidiwang “rre wa batho botlhe ba ba nang le tumelo” e ne e le tlhogo ya lelapa la batho ba ba makgolokgolo. (Bar. 4:11; Gen. 14:14) Babusi ba Kanana ba ne ba mo tsaya e le “kgosana” mme ba ne ba mo tlotla. (Gen. 21:22; 23:6) Jehofa o ne a dira kgolagano le Aborahame le losika lwa gagwe. (Gen. 17:1, 2, 19) Modimo o ne a raya Aborahame a re: “Eno ke kgolagano ya me e lo tla e bolokang, fa gare ga me le lona, le losika lwa gago morago ga gago: Monna mongwe le mongwe wa lona o tshwanetse go rupisiwa. . . . Mme e tshwanetse go nna sesupo sa kgolagano fa gare ga me le lona.” (Gen. 17:10, 11) Ka jalo, Aborahame le banna botlhe ba lelapa la gagwe ba ne ba rupisiwa. (Gen. 17:24-27) Go rupisiwa e ne e le sesupo se se neng se tlhaola losika lwa ga Aborahame e le bone fela batho ba ba nang le kgolagano le Jehofa.